
Kompetencia alapú oktatás bevezetése Köröstarcsa Alapfokú Oktatási Intézményeiben

TÉMAHÉT
2009.december 14-18

Téma: „ADVENT”
Köröstarcsa Község Önkormányzata Általános Iskola és Alapfokú Művészetoktatási Intézmény
5622. Köröstarcsa Kossuth u.6
A karácsonyt megelőző időszak jellegzetességei, ünnepi készülődés, a tél szépségei, a téli napforduló történelmi és társadalmi hagyományai

Cél: A télről, az adventi és a karácsonyi népszokásokról szerzett ismeretek bővítése, rendszerezése. Ezek gyakorlati alkalmazása.
Tér és idő. A periodikus idő szerepe az ember életében. Az ünnepek meghatározó szerepe az emberi élet periódusaiban.

Szabályok  A szabályok betartása kiszámíthatóvá, biztonságosabbá teszik kapcsolatainkat.

Fejlesztendő kompetenciák:

 Szociális – empátia, tolerancia, illemszabályok betartása

 Kommunikációs- szóbeli és írásbeli kifejezőképesség, véleményalkotás, vitakészség, 

 kommunikációs szerepcsere.

 Előadói képesség fejlesztése szerepjátékkal. (Betlehemes játék)

 Esztétikai kompetenciák fejlesztése, karácsonyi dalok éneklése, adventi koszorúk, karácsonyfadíszek készítésével.
Kognitív képességek – matematikai gondolkodás fejlesztése gyakorlati feladatokkal, tudásszervező, tanulási készség, a tanultak rendszerezése pl. tablón.

IKT alkalmazási képesség fejlesztése üdvözlő kártyák készítésével, karácsonyhoz kapcsolódó versek dalok keresése számítógép segítségével.
Környezettudatos életmód kompetenciája: Séta a téli határban/ Körös-parton. Az állatok etetése.

Gyakorlati kompetencia. Sütemény készítés.

Korosztály: 5. évfolyam.

Tevékenységek

A tevékenységek nagyobb részben a tanórán valósulnak meg. Tanórán kívüli tevékenység a természetismeret tárgyhoz kapcsolódó erdei séta,) sütemény készítés és a karácsonyi kulturális bemutató, amely a témahét záró programja.
Rajz és Technika óra – adventi koszorúk és karácsonyfadíszek készítése, a betlehemes játék madáretető készítés

Magyar – Szerepjáték tanulása, gyakorlása, a téli ünnepkörrel kapcsolatos szövegek feldolgozása heterogén csoportokban.

Ének Karácsonyi dalok, népi játékok

Történelem: Jézus születése

Német: Karácsonyi dalok, versek németül

Természetismeret: Séta a természetben, az állatok téli etetése, madáretetők kihelyezése
Matematika: Karácsonyi leértékelés –feladatok a karácsonnyal kapcsolatban

Informatika: Üdvözlőkártyák készítése

Testnevelés: Szabadtéri játékok


	Óra  időkeret
	Óra,foglalkozás megnevezése
	Célok,kompetenciák
	Tevékenységek, 
	eszközök

	1
	Osztályfőnöki
	Szóbeli kifejező képesség fejlesztése. Véleménynyilvánítás kulturált módjai   Szociális kompetenciák, odafigyelés egymásra Esztétikai kompetenciák Az ünnepek meghatározó szerepe a család életében
	Miért várom a karácsonyt? Beszélgetés. Tanterem, osztályfenyő díszítése
	Fenyő, színes papírok, olló, ragasztó

	5 óra 
	Magyar – Szövegértés, szövegalkotás
	Tér és idő kifejezése az irodalomban és a mindennapi életben. Előadói kompetenciák fejlesztése, verbális és metakommunikációs eszközök használatának gyakorlása. Az emlékezet fejlesztése rövid szövegek tanulásával Népi hagyományok ápolása Betlehemes szokások megismerésével, a játék megtanulása, színpadi bemutatása
	A téli ünnepkörrel kapcsolatos szövegek feldolgozása heterogén csoportokban kooperatív technikák alkalmazásával. A Betlehemes játék megtervezése,öszeállí-tása, színpadra rendezése.
Jelmezek, díszletek tervezése, elkészítése
	Szövegek,versek, szöveggyűjtemények, Internetes oldalak.
Kartonok, olló, ragasztó, festékek, textíliák,varró eszközök

	3 óra
	Német nyelv
	Idegen nyelvi kompetenciák fejlesztése. Tér és idő, a karácsonyi ünnepkör megünneplésének hasonlóságai és különbségei különböző népek szokásaiban. Igegen nyelvű kommunikáció képességeinek fejlesztése
Tantárgyközi kapcsolatok elmélyítésével az esztétikai érzék és kognitív képességek fejlesztése
	Szókincs gyarapítása, előhívása a télről
Der Winter, der ist da című vers megismerése
 Karácsonyi témakörrel kapcsolatos szavak előhívása, szókincs gyarapítása
Az O Tannenbaum című dal 2. és 3. versszaka
Plakát vagy rajz készítése Tél vagy Karácsony címmel.
Előre elkészített apró ajándékok átadása
	Versek, dalok szövegei, szótárak, zenei CD-k
Csomagoló eszközök az ajándékok csomagolására, karton, színes papírok, festékek, filctollak, színes ceruzák.

	1 óra
	Technika
	Környezeti kompetenciák fejlesztés
Az állatok védelme madáretetők készítésével
Együttműködés, segítség kérés és segítség adás a madáretetők készítése közben.
A jól végzett munka öröme
	Madáretetők készítése háztartási hulladék anyagok felhasználásával.
Beszélgetés a téli madáretetés fontosságáról
	Pille palackok, olló, zsinegek, olajos magvak

	1 óra
	Rajz és vizuális kultúra
	Esztétikai kompetenciák fejlesztése.
A karácsonyi ünnepkör néprajzi hagyományai
A kézügyesség fejlesztése
	Karácsonyfadíszek készítése
A Betlehemes játék díszlete, jelmezeinek tervezése
	Agyag, színes papírok, színes ceruzák, olló

	1 óra
	Ének
	Zenei  esztétikai érzék fejlesztése
Az ünnepek, a szokások fontossága életünkben
Empátia, egymásra figyelés
Zenei memória fejlesztése
	Karácsonyi dalok magyarul és németül való megtanulása
	Kották, szövegek, zongora

	1 óra
	Informatika
	Szociális kompetenciák, ünnepek szerepe a családban
IKT használatának gyakorlása
Együttműködés
Kognitív képességek fejlesztése
	Barangolás a neten
Karácsonyi versek, dalok, képek keresése.
üdvözlőkártya 
szerkesztése
	Számítógép, Internet, nyomtató, papír

	2 óra
	Természetismeret
	Környezeti-
 magatartás fejlesztése.
Empátia
A vadon élő állatok védelme, madáretetés madáretetők kihelyezésével.
	Séta a természetben vagy a ligetben vagy Körös-parton az időjárástól függően, madáretetők kihelyezésével.
	Madáretetők

	5 óra
	Matematika
	Kognitív képességek fejlesztése.
A valóság mennyiségi viszonyainak tudatosítása.
Együttműködés.
Szociális kompetenciák fejlesztése – az ünnep öröme. A valóság reális értékeinek megtapasztalása. Mi menyibe kerül? Mennyibe kerül a leértékelés? Melyek a reális mennyiségek egy étel elkészítésénél?
	Karácsonyi leértékelés. Annak kiszámítása, mennyit takaríthatunk meg.
Karácsonyi mézes sütemény elkészítése.
Mennyiségi mérések, számítások
	Reklámújságok, hirdetések
Feladatlapok.
A karácsonyi mézeshez való anyagok

	
	Testnevelés
	Egészséges életre nevelés
	Mozgásos játékok szabad levegőn
	Korcsolya, szánkó

	2 óra
	Karácsonyi kulturális bemutató

2009.12.18.
18 óra
	A témahét záró programja.
Sok éves iskolai hagyományt őrizve az ünnep méltó megünneplése,  ami erősíti az iskolai közösség élményét. Megerősíti az együttműködés fontosságát.
A bemutatón fellépők kommunikációs képességei fokozódnak, önképük pozitívabbá válik. 
	Bemutató
	Szabó Károly Művelődési Ház és Könyvtár színház helyisége
Hang berendezések, erősítő, mikrofonok stb.
Jelmezek, díszletek.


A feladatok ütemezése:
2009. 12. 14. 1 nem szakrendszerű (plussz) óra, 2 német, 2 matematika óra

12. 15. 1 történelem, 1 természetismeret, 1 nem szakrendszerű, és 1         matematika óra.

12. 16  2 nem szakrendszerű, 1 természetismeret és 1 matematika óra

12. 17. 3 magyar tömbösített, 1 matematika-német és 1 nem szakrendszerű óra

12. 18. 2 magyar tömbösített, 1 testnevelés, 1 matematika óra

12. 19. Karácsonyi kulturális bemutató

